**PERKÁTA NAGYKÖZSÉG ÖNKORMÁNYZATA KÉPVISELŐ-TESTÜLETE**

**30/2015. (XII. 18.) önkormányzati rendelete**

**A kiadások készpénzben történő teljesítésének eseteiről**

Perkáta Nagyközség Önkormányzata Képviselő-testülete „az államháztartásról” szóló 2011. évi  CXCV. törvény 109. § (6) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el.

**1. §**

A rendelet hatálya kiterjed Perkáta Nagyközség Önkormányzata által irányított és fenntartott költségvetési szervekre az általuk kezelt valamennyi pénzeszköz vonatkozásában.

**2. §**

(1) A kiadások készpénzben történő teljesítésére csak az e rendeletben szabályozott esetekben kerülhet sor.

(2) A költségvetési szerv házipénztárából a készpénzben teljesíthető kifizetések a következők:

1. bér- és személyi jellegű kifizetések:

aa) közfoglalkoztatottak személyi juttatása,

ab) hóközi bérkifizetés,

ac) eseti megbízási díj, jutalom, tiszteletdíj,

ad) illetmény előleg.

1. ellátottak pénzbeli juttatásai rovaton elszámolandó kiadások,
2. reprezentációs, reklám- és propaganda kiadások,
3. az önkormányzat rendezvényeivel kapcsolatos kiadások,
4. belföldi kiküldetés, útiköltség térítések,
5. saját személygépkocsi hivatali célú használatáért fizetett költségtérítés,
6. alkalmazottak munkába járási utazási költségtérítése,
7. üzemanyag vásárlással kapcsolatos kiadások,
8. önkormányzat vagy polgármester által nyújtott rendkívüli elismerés címén teljesített kiadás,
9. természetes személy részére ingatlan vételárának kifizetése,
10. természetes személy részére visszatérített túlfizetés,
11. természetes személyek részére pénzbeli kártalanítás vagy kártérítés kifizetése,
12. készletbeszerzés,
13. szolgáltatási kiadások,
14. a fenti kiadásokra elszámolási kötelezettséggel  készpénzben adott előlegek kiadásai,
15. jogcímtől függetlenül a 200.000,- Ft összegig történő kifizetés.

**(3) A polgármester, valamint a költségvetési szerv vezetője indokolt esetben egyedi mérlegelési jogkörében dönthet a (2) bekezdésben foglaltakon túlmenően a készpénzben teljesíthető kifizetésekről.**

**3. §**

Ez a rendelet a kihirdetését követő napon lép hatályba.

Somogyi Balázs Dr. Lakos László

polgármester                                                                      jegyző

***Záradék:***

A rendeletet a Perkátai Polgármesteri Hivatal hirdetőtábláján történő kifüggesztéssel kihirdetem.

Perkáta, 2015. december 18.

Dr. Lakos László

jegyző